Ευάγγελος Μοιρόπουλος

Ο Ευάγγελος Μοιρόπουλος (Γεράκι Λακωνίας 1905 - Αθήνα 12 Οκτωβρίου 1996 Αθλητική Ηχώ, 14 Οκτωβρίου 1996), ήταν Έλληνας αθλητής του στίβου, εμποδιστής αλλά και βολεϊμπολίστας. Πολλές φορές πανελληνιονίκης με πολλές καταρρίψεις πανελλήνιων ρεκόρ, βαλκανιονίκης και μέλος της εθνικής ομάδας.

Αθλητική καριέρα

Ήταν αθλητής του Εθνικού Γ.Σ. Αθηνών και μεγάλος αντίπαλος στα 400 και 110 εμπόδια του Χρήστου Μάντικα. Συμμετείχε στους Ολυμπιακούς αγώνες του 1928 στο Άμστερνταμ όπου στα προκριματικά στα 110 εμπόδια έκανε πανελλήνιο ρεκόρ με επίδοση 15.8 αλλά αποκλείστηκε από τον τελικό.  Συμμετείχε και στους Ολυμπιακούς αγώνες του 1932 στο Λος Άντζελες. Ήταν ο πρώτος που έκανε πανελλήνιο ρεκόρ στα 400 εμπόδια το 1923 με επίδοση 67,4 και το κατέρριψε άλλες 6 φορές μέχρι το 1931  Αθλητική Ηχώ, 11 Αυγούστου 1972. Το 1929 στους Προβαλκανικούς της ΑΘήνας είχε τερματίσει πρώτος με δεύτερο τον Μάντικα και με νέο πανελλήνιο ρεκόρ αλλά το ρεκόρ του ακυρώθηκε γιατί είχε ρίξει ένα εμπόδιο, έτσι πήρε το χρυσό μετάλλιο και ο δεύτερος Μάντικας ο χρόνος του αναγνωρίστηκε πανελλήνιο ρεκόρ αφού το είχαν καταρρίψει και οι δύοΣωτήρης Νόταρης, ΑΕΚ, Κλασικός Αθλητισμός, Ο καρπός της αθλητικής παράδοσης της πόλης στη σύγχρονη Αθήνα από το 1924 έως τις μέρες μας, Εκδόσεις Καλαύρια, Αθήνα 2002.

Εκτός από το στίβο ο Ευάγγελος Μοιρόπουλος υπήρξε βασικό στέλεχος της ομάδας βόλεϊ του Εθνικού Γ.Σ. από το 1924 ως το 1935. Με τον Εθνικό κατέκτησε το πρώτο πρωτάθλημα Αθήνας που διοργάνωσε ο Πανιώνιος το 1925 με την άδεια του  ΣΕΓΑΣ καθώς και άλλα δύο, το 1927 και 1930.

Διοικητικός παράγοντας

Είχε διατελέσει πρόεδρος του ΣΕΓΑΣΣΕΓΑΣ Πρόεδροι  από το 1968 έως το 1972, αντιπρόεδρος της Ελληνικής Ολυμπιακής Επιτροπής και πρόεδρος του Εθνικού ΓΣ από το 1966 έως το 1968. Ήταν αρχηγός της Ελληνικής αποστολής στους Ολυμπιακούς αγώνες του Μονάχου το 1972.

 Διακρίσεις 

Πανελλήνιο πρωτάθλημα στίβου
400 εμπόδια
χρυσό: 1925, 1926, 1927, 1928, 1929, 1930, 1931
110 εμπόδια
χρυσό: 1925, 1927, 1928, 1929

Βαλκανικοί αγώνες
400 εμπόδια
χρυσό: 1929, 1931
αργυρό: 1930
110 εμπόδια
χάλκινο: 1930

Ελληνο-Αιγυπτιακοί αγώνεςΑθλητική Ηχώ, 29 Σεπτεμβρίου 1949
400 εμπόδια
χρυσό: 1930, 1931
110 εμπόδια
αργυρό: 1930, 1931

Ελληνο-Γαλλικοί αγώνεςΑθλητική Ηχώ, 6 / 10/ 1949
110 εμπόδια
χρυσό: 1925
400 εμπόδια
χρυσό: 1925

Αχίλλεια, Ελληνο-Αγγλικοί αγώνεςΑθλητική Ηχώ, 20 / 6/ 1950
400 εμπόδια
χάλκινο: 1927

 Παραπομπές 
Βαλκανικοί αγώνες όλοι οι νικητές 
Αθλητική Ηχώ, φύλο 20 /6 /1949, Άρθρο αφιέρωμα στους Πανελλήνιους αγώνες με αποτελέσματα και νικητές σε όλα τα αγωνίσματα.

Κατηγορία:Έλληνες αθλητές δρόμων ταχύτητας
Κατηγορία:Έλληνες Βαλκανιονίκες
Κατηγορία:Έλληνες αθλητές της πετοσφαίρισης
Κατηγορία:Αθλητές στίβου Εθνικού ΓΣ
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1928
Κατηγορία:Αθλητές του στίβου στους Θερινούς Ολυμπιακούς Αγώνες 1932
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου